|  |  |  |
| --- | --- | --- |
| **ministerul economiei**  **al republicii moldova** |  | **Министерство экономики**  **Республики Молдова** |
|  |  |  |

**ordin**

Приказ

nr. 91 din 14 iunie 2017.

mun. Chişinău

Cu privire la extinderea domeniului de desemnare al laboratorului de verificări metrologice al „TEHLAB SERVICE” SRL

În temeiul art. 5, alin. (3), lit. l) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr. 100-105, art. 190), conform prevederilor Regulamentului general de metrologie legală RGML 01:2016 „Desemnarea în cadrul Sistemului Naţional de Metrologie” (Monitorul Oficial al Republicii Moldova, 2017, nr. 92-102, art. 623) şi la recomandările membrilor Consiliului Naţional de Metrologie din 02 iunie 2017 (Proces verbal nr. 3 din 02 iunie 2017), în scopul asigurării uniformităţii, legalităţii şi exactităţii măsurărilor în Republica Moldova

**ORDON:**

1. Se extinde domeniul de desemnare al laboratorului de verificări metrologice din cadrul „TEHLAB SERVICE” SRL pentru efectuarea verificării metrologice a manometrelor, analizoarelor de gaze, semnalizoarelor de gaze și semnalizoarelor de gaze de uz casnic, conform domeniului de acreditare.
2. Anexa cu domeniul de desemnare la Certificatul de desemnare nr. SNM MD 009/010:2012 din 9 noiembrie 2012, eliberată laboratorului de verificări metrologice din cadrul „TEHLAB SERVICE” SRL, conform Ordinul Ministerului Economiei nr. 06 din 16 ianuarie 2017 va avea cuprinsul conform Anexei la prezentul Ordin.
3. Direcţia dezvoltarea infrastructurii calităţii din cadrul Ministerului Economiei:

* să actualizeze Lista entităţilor desemnate pentru verificarea metrologică a mijloacelor de măsurare legale, plasată pe pagina web a Ministerului Economiei;
* să transmită prezentul Ordin Institutului Naţional de Metrologie pentru plasarea pe pagina web şi publicare în revista “Metrologie”.

**Viceprim –ministru,**

**ministru Octavian CALMÎC**